open-index/open-wikipedia-markdown huggingface dataset:
Gold Apollo AR924

Die **Gold Apollo AR924** is 'n alfanumeriese eenrigting-radioroeper in 'n “taco-vorm” wat onder die handelsnaam van die Taiwanese maatskappy Gold Apollo verkoop word. Volgens 'n verklaring wat Gold Apollo op 18 September 2024 op hul webblad gepubliseer het, is hulle nie die vervaardiger van die toestel nie en het eerder die handelsmerk aan die Hongaarse maatskappy BAC Consulting gelisensieer.

## Kenmerke
Die rekenaarprogrammeerbare en handprogrammeerbare radioroeper is toegerus met 4 knoppies met tweerigting-blaai, 'n 4 reëls LCD-skerm en 'n verwyderbare litiumbattery, herlaaibaar via 'n USB-C-aansluiting, en is tot 85 dae met 2,5 uur se laai aktief.

Die ministerie se statedtieke toon geen direkte uitvoere van enige Gold Apollo-vervaardigde radioroepers vanaf Taiwan na Libanon gedurende dieselfde tydperk aangeteken nie, maar indirekte uitvoere deur derde partye kon egter nie uitgesluit word nie.

## Israeliese vervaardiging en ontploffings in Libanon 
*Sien Hoofartikel*: Libanese en Siriese radioroeper-ontploffings in 2024

Israeliese intelligensiepersoneel het die radioroepers vervaardig, met die weergawes wat na Hezbollah verskeep is, ingesluit met plofstof in die battery.

Op 17 September 2024 het sowat 5 000 AR924-roepers byna gelyktydig in Libanon en dele van Sirië ontplof, omstreeks 15:30 plaaslike tyd, wat 12 mense dood en meer as 2 750 beseer het. Die ontploffings blyk 'n gekoördineerde aanval teen die Libanese Sjia Islamitiese politieke party en paramilitêre groep Hezbollah te wees. onder 'n lisensie wat vir drie jaar in plek was. BAC Consulting KFT het met Gold Apollo saamgewerk en baie van sy produkte verteenwoordig. Gold Apollo het egter geen bewyse van die kontrak verskaf nie. *Deutsche Welle* wat BAC se amptelike adres in Boedapest ondersoek het, kon geen werknemers vind nie, wat gelei het tot spekulasie dat dit 'n dopmaatskappy is. Cristiana Bársony-Arcidiacono, die HUB van BAC Consultancy het ontken dat hulle die toestelle vervaardig het en beweer dat hulle tussengangers is.

## Verwysings
Paul Mescal

**Paul Colm Michael Mescal** (gebore 2 Februarie 1996) is 'n Ierse akteur. Mescal het bekendheid verwerf met sy rol in die minireeks *Normal People* (2020), wat hom 'n BAFTA TV-toekenning en 'n nominasie vir 'n Primetime Emmy-toekenning besorg het.

Mescal het uitgebrei na rolprente met rolle in die sielkundige-dramas *The Lost Daughter* (2021) en ''God's Creatures'' (2022).

## Filmografie 
### Rolprente
### Televisie
## Verwysings 
## Eksterne skakels 
*
Cacosternum cederbergense

Die **Sederberg blikslanertjie** (*Cacosternum cederbergense*) is 'n padda wat tot die *Pyxicephalidae* familie hoort. Die spesie is die eerste keer in 1997 deur die herpetoloog, Marius Burger, geïdentifiseer. Die padda kom voor in die Sederberg en was aanvanklik verwar met *Cacosternum karooicum*. In Engels staan die padda as die *Cederberg Dainty Frog* bekend.

## Bronne 
* Groundup
Willem Geesink

**Gerhard Herman Johannes Wilhelm Jacobus Geesink** (27 Mei 1854 - 23 Januarie 1929), ook bekend as **G. H. J. W. J. Geesink**, of **Willem Geesink** was 'n Nederlandse Gereformeerde Teoloog. Hy was 'n professor aan die Vrije Universiteit Amsterdam van 1890 tot 1926, en is vier keer aangestel as *rector magnificus*.
links|duimnael|164x164px|Geesink as a jong man.
Geesink was as kerkhistorikus opgelei maar het ook filosofie, etiek en Nuwe-Testamentiese ekseges onderrig. Arie van Deursen merk op dat Geesink "as filosoof eenvoudig buite sy vaardigheidsraamwerk was", hy het as filosoof meestal oor etiek geskryf.

Die soewereine God het 'n morele wêreldorde geskep, wat Hy op die geestelike sowel as die natuurlike wêreld afdwing. Vir die geestelike wêreld – wat die morele een is – is God se ordinansies sy gebooie.

## Vroeë lewe 
Geesink is op 27 Mei 1854 in Amsterdam, Nederland gebore. Hy is gedoop in die Hersteld Evangelies Lutherse Kerk, en op 20-jarige ouderdom het hy die kerkverband verlaat vir die Nederlandse Hervormde Kerk. Hy het aan Amsterdam, Utrecht, en Leiden gestudeer, en is op 5 April 1879 gepromoveer oor Gerard Zerbolt van Zutfen.

## Tyd as Predikant 
Geesink is aangestel as predikant te Schipluiden in 1879, IJlst in 1882 en Rotterdam in 1884. Na die doleansie in Nederland is hy as 'n dolerende gereformeerde predikant aangestel in 1887. Vanaf 1890 is hy as hoogleraar aan die Vrije Universiteit aangestel in etiek en elenktiek. In 1926 het hy met emeritaat gegaan.

## Verwysings
Hassan Nasrallah

duimnael|Hassan Nasrallah
**Hassan Nasrallah** (Arabies: حسن نصر الله [ħasan nasˤrɑɫɫɑh];  31 Augustus 1960 - 27 September 2024) was 'n Libanese geestelike en die sekretaris-generaal van Hezbollah, 'n Sjia Islamitiese politieke party en militante groep.

Nasrallah is gebore in 'n Sjia-gesin in die voorstede van Beiroet in 1960, het sy opleiding in Tirus voltooi, toe hy kortliks by die Amal-beweging aangesluit het, en daarna by 'n Sjia-kweekskool in Baalbek. Hy het later aan 'n Amal-skool gestudeer en onderrig gegee. Nasrallah het by Hezbollah aangesluit, wat gestig is om die 1982 Israeliese inval in Libanon te beveg. Na 'n kort tydperk van godsdiensstudies in Iran, het Nasrallah na Libanon teruggekeer en Hezbollah se leier geword nadat sy voorganger in 1992 in 'n Israeliese lugaanval dood is.

Onder Nasrallah se leierskap het Hezbollah missiele met 'n langer reikafstand bekom, wat hulle in staat gestel het om op die noorde van Israel toe te slaan. Nadat Israel swaar ongevalle gely het tydens sy 18-jarige besetting van Suid-Libanon, het dit sy magte in 2000 onttrek, wat Hezbollah se gewildheid in die streek aansienlik verhoog het, en Hezbollah se posisie in Libanon versterk het. Hezbollah se rol in die hinderlaag van 'n Israeliese grenspatrollie-eenheid wat gelei het tot die 2006 Libanon-oorlog, was egter onderhewig aan plaaslike en streekskritiek. Tydens die Siriese Burgeroorlog het Hezbollah aan die kant van die Siriese weermag geveg teen wat Nasrallah "Islamitiese ekstremiste" genoem het.

Op 27 September 2024 het die Israeliese Verdedigingsmagte aangekondig dat sy lugmag Hezbollah se hoofkwartier getref het met die doel om Nasrallah te dood. Hezbollah het sy dood die volgende dag bevestig.

## Verwysings
2024 Verenigde State Grand Prix

regs|120px

Die **2024 Formule Een Verenigde State Grand Prix** is op 20 Oktober 2024 op die Circuit of the Americas in Austin, Texas gehou. Dit was die negentiende wedren van die kampioenskapseisoen.

Die Verenigde State Grand Prix is die vierde van ses GP-naweke vanjaar waarin 'n "Sprint" (naelren) gehou sal word. ’n “Sprint” is amper dieselfde as ’n gewone wedren, met die verskil dat die wedren minder tyd neem. Die afstand van die naelren is ongeveer 100 kilometer (30 minute).

Die Grand Prix-naweek het op Vrydag met die vrye oefening van sestig minute begin, gevolg deur die naelrenkwalifisering. Op Saterdag word die sprint gehou, gevolg deur die kwalifisering wat die wegspringrooster vir die hoofren op Sondag (insluitend moontlike roosterstrawwe) bepaal en ook watter jaer die eer verdien om heel voor weg te spring.

## Bande 
Pirelli het die volgende bande in die Verenigde State verskaf:

## Vrye oefening 
## Snelkwalifisering 
Die uitslag bepaal die roosteropstelling vir die naelren op Saterdag.

***1** Alexander Albon kwalifiseer in die agtiende plek, maar moes vanuit die kuipelaan wegspring omdat daar aan sy motor gewerk is onder *Parc fermé*-toestande.

## Naelren 
### Naelrenuitslag 
## Kwalifisering 
***1** George Russell het sesde gekwalifiseer, maar moes uit die kuipe wegspring omdat daar aan sy motor gewerk is onder *Parc fermé* toestande.
***2** Liam Lawson moes van agter af wegspring weens die oorskryding van die kwota aan enjinonderdele. Hy het vyftiende geëindig in die kwalifikasie.
***3** Zhou Guanyu het 'n roosterstraf van vyf plekke ontvang vir die vervanging van 'n enjinonderdeel. Hy het laaste gekwalifiseer, maar het twee plekke vorentoe begin as gevolg van die straf vir Liam Lawson en George Russell wat uit die kuipe begin.

## Wedren 
### Renuitslag 
***1** Lando Norris is 'n straf van vyf sekondes opgelê vir 'n verbysteek buite die baanperk.
 Esteban Ocon teken die vinnigste rondte aan, maar het nie 'n ekstra punt ontvang nie, omrede hy nie onder die top tien geëindig het nie.

## Puntestand na die Grand Prix 
### Renjaers 
### Vervaardigers 
## Verwysings
Jean-Pierre Barra

**Jean-Pierre Barra** (* 16 Mei 1939) is 'n uitgetrede Belgiese naelloopatleet. Hy het aan die 200 meter vir mans by die Olimpiese Somerspele van 1960 deelgeneem.

## Verwysings
Ohmmeter

duimnael|'n Analoog ohmmeter
'n **Ohmmeter** is 'n elektriese instrument wat elektriese weerstand meet (die element van 'n stroombaan of komponent wat die vloei van die elektriese stroom beperk). 'n Multimeter kan ook as 'n ohmmeter gebruik word wanneer dit in weerstandmeet modus gebruik word. 'n Ohmmeter voorsien elektriese stroom aan die stroombaan of komponent wat se weerstand gemeet moet word. Dit meet dan die resulterende spanning en bereken die weerstand met behulp van Ohm se wet  V=IR.

'n Ohmmeter moet nie gekoppel word aan 'n stroombaan of komponent wat 'n stroom dra of aan 'n kragbron gekoppel is nie. Krag moet ontkoppel word voordat die ohmmeter gekoppel word. Ohmmeters kan óf in serie óf parallel gekoppel word op grond van vereistes (of weerstand wat gemeet word deel van stroombaan is of 'n shuntweerstand is).

Mikro-ohmmeters word gebruik om lae weerstand te meet. Mega-ohmmeters (ook bekend as 'n kommersiële instrument: Megger) meet hoë weerstand bv. die insulasie van kabels of bedekte geleiers. Die eenheid waarin weerstand gemeet word is die ohm (Ω).

## Eksterne skakels 
* https://www.codrey.com/electrical/ohmmeter-working-and-types/
Almensh Belete

**Almensh Belete** (* 26 Julie 1989, Addis Abeba) is 'n Belgiese langafstandatleet van Ethiopiese geboorte. Sy het aan die 5000 meter vir vroue by die Olimpiese Somerspele van 2012 deelgeneem.

Haar suster, Mimi Belete, is ook 'n Olimpiese langafstandatleet, wat Bahrein verteenwoordig.

## Verwysings
Voltmeter

duimnael|Demonstrasie analoog voltmeter

'n **Voltmeter** is 'n instrument wat gebruik word om 'n elektriese potensiaalverskil oor twee punte te meet in 'n elektriese stroombaan. Dit word in parallel, met die element wat se potensiaalverskil gemeet moet word, gekonnekteer. Dit het gewoonlik 'n hoë weerstand sodat dit so min as moontlik elektriese stroom uit die stroombaan neem.

In 'n analoog voltmeter beweeg 'n merker oor 'n skaal in verhouding met die potensiaalverskil gemeet en dit kan gebou word met 'n galvanometer en 'n serie weerstand. Voltmeters wat versterkers gebruik kan klein potensiaalverskille van mikrovolt of minder meet. Digitale voltmeters gee 'n numeries lesing van die potensiaalverskil deur middel van 'n analoog-na-digitale omsetter.

Daar word 'n wye verskeidenheid voltmeters vervaardig, party benodig eksterne krag bv. batterye en ander trek krag vanaf die element wat gemeet moet word. Voltmeters wat gebruik word om generators en ander vaste apparaat te meet word in 'n paneel gemonteer waar dit permanent bly. Draagbare instrumente, gewoonlik toegerus om ook stroom en weerstand in die vorm van 'n multimeter te meet, is standaard toetsinstrumente wat in elektriese en elektroniese werk gebruik word. Enige meting wat na 'n spanning omgeskakel kan word, kan vertoon word op 'n meter wat toepaslik gekalibreer is; byvoorbeeld druk, temperatuur, vloei of vlak in 'n chemiese prosesaanleg.

Algemene doel analoog voltmeters kan 'n akkuraatheid van 'n paar persent van volle skaal hê en word gebruik met spannings van 'n fraksie van 'n volt tot etlike duisende volts. Digitale meters kan met hoë akkuraatheid gemaak word, gewoonlik beter as 1%. Spesiaal gekalibreerde toetsinstrumente het hoër akkuraatheid, met laboratoriuminstrumente wat tot akkuraatheid van 'n paar dele per miljoen kan meet. Deel van die probleem om 'n akkurate voltmeter te maak, is dié van kalibrasie om die akkuraatheid daarvan te kontroleer. In laboratoriums word die Weston-sel as 'n standaardspanning vir presisiewerk gebruik. Presisiespanningsverwysings is beskikbaar gebaseer op elektroniese stroombane.

## Simboliese voorstelling 
'n Voltmeter word as volg in sketse aangedui:
duimnael|centre|Voltmeter simbool

## Notas
Ammeter

duimnael|'n Demostrasie model van 'n bewegende yster ammeter: soos die stroom deur die spoel groter word, word die kern dieper in die spoel ingetrek en die naald beweeg na regs.

'n **Ammeter** (afkorting vir *ampère meter*) is 'n instrument wat die elektriese stroom in 'n elektriese stroombaan meet. Elektriese stroom word in ampère gemeet, vandaar die naam. Vir direkte metings word die ammeter in serie met die stroombaan, wat dit wil meet, gekoppel. 'n Ammeter het gewoonlik 'n lae weerstand sodat dit nie 'n wesenlike verskil aan die spanningsval, van die stroombaan wat gemeet word, veroorsaak nie.

Daar word na instrumente wat kleiner strome meet, in die milliampèree of mikroampère strek, as *milliammeters* of *mikroammeters* verwys. Vroeë ammeters was laboratoriuminstrumente wat op die Aarde se magneetveld staatgemaak het vir werking. Teen die laat 19de eeu is verbeterde instrumente ontwerp wat in enige posisie gemonteer kon word en akkurate metings in elektriese kragstelsels moontlik gemaak het.
thumb|'n Ammeter van die Universiteit van Dundee se Fisika Department

### Simboliese voorstelling 
'n Ammeter word as volg in sketse aangedui:
duimnael|centre|Ammeter simbool

## Notas
Lasiosiphon gnidioides

***Lasiosiphon gnidioides*** is 'n struik wat deel is van die Thymelaeaceae familie. Die spesie is endemies aan Madagaskar.

## Bronnelys 
* Plants of the World
The Wacky Adventures of Ronald McDonald

***The Wacky Adventures of Ronald McDonald*** is 'n Amerikaanse televisiereeks wat deur Klasky Csupo vervaardig is.

## Verwysings
Regine Berg

**Regine Berg** (* 5 Oktober 1958) is 'n voormalige Belgiese naelloopatleet. Sy het aan die 400 meter vir vroue by die Olimpiese Somerspele van 1976 en 1980 deelgeneem.

## Verwysings
Eline Berings

**Eline Berings** (* 28 Mei 1986) is 'n uitgetrede Belgiese hekkiesatleet. Sy het aan die Olimpiese Somerspele van 2012 deelgeneem.

## Verwysings
Gerard Bertheloot

**Gerard Bertheloot** (* 5 Januarie 1906 – † 5 Oktober 1950) was 'n Belgiese middelafstandatleet. Hy het aan die 800 meter vir mans by die Olimpiese Somerspele van 1928 deelgeneem.

## Verwysings
Kristof Beyens

**Kristof Beyens** (* 13 Julie 1983) is 'n Belgiese naelloopatleet wat in die 100 en 200 meter spesialiseer. Hy het aan die Olimpiese Somerspele van 2008 deelgeneem.

## Verwysings
Koos van der Merwe

**Jacobus Hercules "Koos" van der Merwe** (4 Augustus 1937 – 22 September 2024) was 'n Suid-Afrikaanse politikus. Hy was 'n lid van die Suid-Afrikaanse Parlement, wat die Nasionale Party, Konserwatiewe Party en die Inkatha Freedom Party (IVP) verteenwoordig het. Hy was 'n lid van die Parlement van Suid-Afrika tussen 1977 en 2014, en was die langsdienende lid van die Parlement ten tyde van sy aftrede.

## Vroeë lewe en opvoeding
Van der Merwe is op 4 Augustus 1937 in die Oranje-Vrystaat gebore. Hy het aan die Universiteit van Pretoria gestudeer voordat hy as versekeraar gewerk het. Daarna het hy 'n diploma in die regte aan die Universiteit van Suid-Afrika verwerf en later as 'n prokureur gekwalifiseer. Hy het 'n reputasie verwerf as 'n politieke eksentrieke persoon, wat glo eenkeer tot by 'n tolhek gery en daar skote afgevuur in protes teen hul oprigting. Hy het toe kiesafdeling verskuif en is as 'n konserwatiewe in Overvaal verkies. Hy het Nelson Mandela ook direk aangespreek en 'n beroep op hom gedoen om die African National Congress-geweld te verloën en die regte van Afrikaner-selfbeskikking te erken. Mandela sou in Afrikaans reageer dat hy daarna uitsien om dit met van der Merwe te bespreek. Van der Merwe is egter in 1992 uit die Konserwatiewe Party geskors omdat hy “partydissipline geïgnoreer het” deur 'n beroep te doen op onderhandelinge met die African National Congress vir 'n kleiner Volkstaat.

Hy het die volgende 18 maande as 'n onafhanklike politikus deurgebring en ironies genoeg gesê hy verteenwoordig die "Woestynparty" en beoog om by die volgende verkiesing uit te tree. In 1993 het hy by die IVP aangesluit op grond daarvan dat hy hul federalistiese standpunte deel. Hy is oorgehaal om by die 1994 Suid-Afrikaanse algemene verkiesing te staan en is herkies en het die IVP se Hoofsweep geword, 'n pos wat hy tot aftrede beklee het. In 2006 is hy uit die parlement verwyder omdat hy 'n koek na 'n regeringsminister geswaai het terwyl hy 'n ontmoeting met president Thabo Mbeki geëis het en gesê het: "Hier is jou koek, kom eet dit! Ek wag al 'n jaar." Die koek is in die kamer gelos waar dit deur lede van die Demokratiese Alliansie geëet is. Hy het in die Nasionale Vergadering gedien totdat hy voor die 2014 Suid-Afrikaanse algemene verkiesing uitgetree het, waar hy die langsdienende LP was.

## Persoonlike lewe en dood
In die vroeë 1990's het van der Merwe in Johannesburg gewoon. Hy is op 22 September 2024 in die ouderdom van 87 in die Die Wilgers-hospitaal in Pretoria oorlede.

## Verwysings
Émile Binet

**Émile Binet** (* 27 Januarie 1908 – † 26 Augustus 1958) was 'n Belgiese veldatleet. Hy het aan die verspring vir mans by die Olimpiese Somerspeles van 1928 en 1936 deelgeneem.

## Verwysings
Cynthia Bolingo

**Cynthia Bolingo** (* 12 Januarie 1993) is 'n Belgiese naelloopatleet. Sy het aan die Olimpiese Somerspele van 2016 en 2020 deelgeneem.

## Verwysings
Dylan Borlée

**Dylan Borlée** (* 20 September 1992) is 'n Belgiese naelloopatleet. Hy het aan die 400 meter by die Olimpiese Somerspele van 2016 en 2020 deelgeneem.

## Verwysings
Jacques Borlée

**Jacques Borlée** (* 27 September 1957) is 'n voormalige Belgiese naelloopatleet, en die vader en afrigter van die atlete Olivia Borlée (geb. 1986), Kevin (geb. 1988), Jonathan (geb. 1988) en Dylan Borlée (geb. 1992). Hy het aan die Olimpiese Somerspele van 1980 deelgeneem. Hy is as die "Europese Atletiekafrigter van die Jaar" in 2011 aangewys.

Hy is die stamvader van die Borlée atletiekfamilie.

## Verwysings
Jonathan Borlée

**Jonathan Borlée** (* 22 Februarie 1988) is 'n Belgiese naelloopatleet wat in die 400 meter spesialiseer. Hy het aan die Olimpiese Somerspeles van 2008, 2012 en 2016 deelgeneem.

## Verwysings
Olivia Borlée

**Olivia Borlée** (* 10 April 1986) is 'n Belgiese naelloopatleet wat in die 200 meter spesialiseer. Sy het aan die Olimpiese Somerspeles van 2008 en 2016 deelgeneem.

## Verwysings
Juul Bosmans

**Juul Bosmans** (* 23 April 1914 – † 29 November 2000) was 'n Belgiese hekkiesatleet. Hy het aan die 110 meter-hekkies vir mans by die Olimpiese Somerspele van 1936 deelgeneem.

## Verwysings
Maurice Boulanger

**Maurice Boulanger** (* 13 April 1909, *sterfdatum onbekend*) was 'n Belgiese atleet. Hy het aan die tienkamp by die  Olimpiese Somerspele van 1936 deelgeneem.

## Verwysings
William Robinson

**William Robinson**, (18 April 1820 – 26 Augustus 1914) , seun van Robert Robinson, is as Britse setlaar op pad na Suid-Afrika op die skip "Brilliant" gebore.

Hy het op Cradock skoolgegaan waar hy in 1838 onderwyser by die skool geword het. In 1840 stig hy die eerste skool in Potchefstroom. Hy het 'n bekende jagter in Sentraal-Afrika geword, veral in die Ngami-meergebied van die huidige Botswana en is as landdros van Rustenburg aangestel.

In 1856 was hy Voorsitter van die Komitee wat die grondwet vir die Transvaalse Republiek opgestel het. Hy was 'n kandidaat in die Presidensiële verkiesing in 1872, maar is deur ds TF Burgers verslaan. Hy het twee keer getrou. 'n Mej Schoombee en sy tweede vrou was 'n Mej Grobler.

Voor die Eerste Vryheidsoorlog (1880 - 1881) het hy op 'Vaalkop' naby Middelburg, Transvaal, geboer.

Voor die Tweede Vryheidsoorlog (1899-1902) het hy na Middelburg verhuis waar hy deur 'n seun versorg is.

Hy het geleidelik heeltemal blind geword, maar sy latere jare is aansienlik verlig deur 'n gereelde finansiële toelaag van sy broer sir JB Robinson.

Hy was die laaste bekende oorlewende van die Setlaars van 1820.

## Bronnelys 
* Rowland Keith Robinson, William R Robinson, The Robinson Family Vol 5. GEDcom
* Settler's Centenary Genealogical records, (https://familysearch.org/search/catalog/305287)
* https://www.familysearch.org/ark:/61903/3:1:3Q9M-CSVZ-YST8-Q?i=1448&cat=305287.
* M D Nash, "The Settler Handbook", (Chameleon Press )
Lasiosiphon microphyllus

***Lasiosiphon microphyllus*** is 'n struik wat deel is van die *Thymelaeaceae* familie. Die spesie is inheems aan Namibië en Suid-Afrika waar dit in Noord-Kaap, Oos-Kaap en die Vrystaat voorkom.

## Bronnelys 
* REDLIST Sanbi
* Plants of the World
Lasiosiphon mollissimus

***Lasiosiphon mollissimus*** is 'n struik wat deel is van die Thymelaeaceae familie. Die spesie is inheems aan Angola, Demokratiese Republiek die Kongo en Zambië.

## Bronnelys 
* Plants of the World
Globale Digitale Ooreenkoms

duimnael
Die **Globale Digitale Ooreenkoms** {Engels: **Global Digital Compact**} is 'n inisiatief wat in die Verenigde Nasies se sekretaris-generaal António Guterres se Gemeenskaplike Agenda voorgestel word. Die doel van hierdie ooreenkoms is om te verseker dat digitale tegnologieë verantwoordelik en tot voordeel van almal gebruik word, terwyl die digitale kloof aangespreek word en 'n veilige en inklusiewe digitale omgewing bevorder word. Die Global Digital Compact is deel van die Pakt vir die Toekoms, wat in September 2024 op die VN-beraad van die Toekoms bespreek en aanvaar is.

## Agtergrond en Proses
Na konsultasies met meer as 1 miljoen stemme van regoor die wêreld, het die VN-lidlande 'n verklaring aangeneem wat die belangrikheid van die verbetering van digitale samewerking beklemtoon. In reaksie hierop stel die Sekretaris-Generaal se verslag, "Ons Gemeenskaplike Agenda," 'n Beraad van die Toekoms voor, met 'n tegnologiebaan wat lei tot die Globale Digitale Ooreenkoms.

*Konnektiwiteit: Verseker dat alle mense, insluitend skole, toegang het tot die internet en digitale hulpmiddels vir konnektiwiteit en sosio-ekonomiese welvaart.
*Internetfragmentasie: Voorkoming van die verdeling en fragmentering van die internet om 'n verenigde globale digitale ruimte te handhaaf.
*Databeskerming: Verskaf individue opsies vir hoe hul data gebruik word en om te verseker dat hul privaatheid gerespekteer word.
*Menseregte aanlyn: Toepassing van menseregtebeginsels in die digitale sfeer, insluitend vryheid van uitdrukking, privaatheid en beskerming teen diskriminasie en misleidende inhoud.
*Regulasie van Kunsmatige Intelligensie: Bevordering van die etiese ontwikkeling en gebruik van kunsmatige intelligensie in ooreenstemming met gedeelde globale waardes.
**Digital Commons*: Erkenning van digitale tegnologie as 'n wêreldwye openbare goed en moedig die ontwikkeling en gebruik daarvan aan tot voordeel van almal.

## Verwantskap met ander inisiatiewe
Die Globale Digitale Ooreenkoms hou verband met verskeie ander internasionale pogings, soos die Volhoubare Ontwikkelingsdoelwitte (VOD's), die VN se Sekretaris-Generaal se Padkaart oor Digitale Samewerking, en die Partner2Connect Digital Coalition.

## Eksterne skakels
* UNGA President letter: designation of co-facilitators 
* Background Note 

## Verwysings
Verenigde Nasies se Gemeenskaplike Agenda

Die **Verenigde Nasies se Gemeenskaplike Agenda** (**Ons Gemeenskaplike Agenda**) is 'n inisiatief wat deur die Verenigde Nasies se sekretaris-generaal António Guterres in September 2021 voorgestel het.Hierdie verslag skets 'n visie vir die toekoms gebaseer op multilateralisme, internasionale samewerking en globale solidariteit, wat 'n wye reeks onderwerpe aanspreek soos klimaatsverandering, ongelykheid, digitale samewerking, menseregte, vrede en veiligheid, globale bestuur en volhoubare ontwikkeling.

## Sleutelvoorstelle
Die verslag bevat verskeie sleutelvoorstelle en aanbevelings:

## Verwantskap met ander inisiatiewe
Die gemeenskaplike agenda-inisiatief hou verband met verskeie ander internasionale pogings, soos die doelwitte vir Volhoubare Ontwikkelingsdoelwitte (VODe), en die VN se sekretaris-generaal se padkaart oor digitale samewerking.

## Verwysings
Lasiosiphon canoargenteus

***Lasiosiphon canoargenteus*** is 'n struik wat deel is van die *Thymelaeaceae* familie. Die spesie is endemies aan Suid-Afrika en kom in Gauteng, Limpopo, Mpumalanga, Noordwes en die Vrystaat voor.

## Bronnelys 
* REDLIST Sanbi
* Plants of the World
Lasiosiphon deserticola

Die **saffraanbos** (*Lasiosiphon deserticola*) is 'n struik wat deel is van die Thymelaeaceae familie. Die spesie is endemies aan Suid-Afrika en kom in die Oos-Kaap, Noord-Kaap en die Wes-Kaap voor. Dit staan ook as die *verfbossie* bekend.

## Bronnelys 
* REDLIST Sanbi
* Plants of the World
Fernand Bourgaux

**Fernand Bourgaux** (* 25 Desember 1919, sterfdatum onbekend) was 'n Belgiese naelloopatleet. Hy het aan die 200 meter vir mans by die Olimpiese Somerspele van 1948 deelgeneem.

## Verwysings
Pol Braekman

**Pol Braekman** (* 22 November 1919 – † 15 November 1994) was 'n Belgiese naelloop- en hekkiesatleet. Hy het aan die 100 meter-naelloop en 110 meter-hekkies vir mans by die Olimpiese Somerspele van 1948 deelgeneem.

## Verwysings
Paul Brochart

**Paul Brochart** (* 22 April 1899 – † 22 Desember 1971) was 'n Belgiese naelloopatleet. Hy het aan die Olimpiese Somerspeles van 1920, 1924 en 1928 deelgeneem.

## Verwysings
Ben Broeders

**Ben Broeders** (* 21 Junie 1995) is 'n Belgiese atleet. Hy het aan die paalspring by die Olimpiese Somerspele van 2020 in Tokio en Olimpiese Somerspele van 2024 in Parys deelgeneem.

## Verwysings
Leonard Broers

**Leonard Broers** (11 Oktober 1906 tot 6 Augustus 1980) was 'n Belgiese langafstandatleet. Hy het aan die maraton by die Olimpiese Somerspele van 1928 deelgeneem.

## Verwysings
August Broos

**August Broos** (* 9 November 1894 – † 27 Oktober 1954) was 'n Belgiese langafstandatleet. Hy het aan die maraton by die Olimpiese Somerspeles van 1920 en 1924 deelgeneem.

## Verwysings
Oscar Blansaer

**Oscar Blansaer** (* 13 November 1890 – † 23 Junie 1962) was 'n Belgiese maratonatleet. Hy het aan die Olimpiese Somerspele van 1920 deelgeneem.

## Verwysings
Fons Brydenbach

**Fons Brydenbach** (* 12 Oktober 1954 – † 8 Mei 2009) was 'n Belgiese naelloopatleet wat in die 400 meter gespesialiseer het. Hy het aan die Olimpiese Somerspeles van 1976 en 1980 deelgeneem.

## Verwysings
Jean-Paul Bruwier

**Jean-Paul Bruwier** (* 18 Februarie 1971) is 'n uitgetrede Belgiese hekkiesatleet. Hy het aan die 400 meterhekkies vir mans by die Olimpiese Somerspele van 1996 deelgeneem.

## Verwysings
Joseph Brys

**Joseph Brys** (* 2 Julie 1927 – † 1 September 2001) was 'n Belgiese middelafstandatleet. Hy het aan die Olimpiese Somerspele van 1948 deelgeneem.

## Verwysings
Michaël Bultheel

**Michaël Bultheel** (* 30 Junie 1986) is 'n Belgiese hekkiesatleet. Hy het aan die 400 meter hekkies vir mans by die Olimpiese Somerspeles van 2012 en 2016 deelgeneem.

## Verwysings
Anura Kumara Dissanayake

duimnael|regs|Anura Kumara Dissanayake in 2019.
duimnael|regs|Amptelike portret, 2024
**Dissanayaka Mudiyanselage Anura Kumara Dissanayake** (gebore 24 November 1968), wat gewoonlik met sy voorletters **AKD** verwys word, is 'n Sri Lankaanse politikus wat sedert 2024 as die tiende president van Sri Lanka dien. Hy is die huidige partyleier van die Janatha Vimukthi Peramuna (JVP) en die Nasionale Volksmag.

Dissanayake is sedert sy skooldae by die JVP betrokke en was aktief in studentepolitiek op universiteit voordat hy in 1995 by die JVP-politburo aangesluit het. Hy is sedert September 2000 'n parlementslid, nadat hy óf van die nasionale lys aangestel is óf verkies is, Dissanayake gedien as die Minister van Landbou, Vee, Grond en Besproeiing van 2004 tot 2005 en Hoof-opposisiesweep van 2015 tot 2018. Hy is aangewys as die leier van JVP by die 17de Nasionale Konvensie van die party, wat op 2 Februarie 2014 gehou is.

## Verwysings 
## Eksterne skakels
Uitskieter

**Uitskieter** (s.nw.) Statistiek: 'n datapunt wat ver buite die variansiewydte van die verwante of nabygeleë datapunte lê. (Matriekdefinisie)

## Tukey se reël 
***Tukey se reël*** is 'n eenvoudige manier om uitskieters te bepaal. Dit word gedoen deur nie-uitskieters te definieer as datapunte wat nie te vêr uit die interkwartielwydte (IQR) val nie:

* Die laagste toelaatbare waarde: Q₁ - 1.5 x IQR
* Die laagste toelaatbare waarde: Q3 - 1.5 x IQR

waar Q1 en Q3 die eerste en derde kwartiele is.

## Sien ook 
* Peirce se Kriterium

## Verwysings
Charles Wesley Godwin

**Charles Wesley Godwin** (* 18 Mei 1993) is 'n Amerikaanse countrysanger van Wes-Virginië.

Godwin is in Morgantown, Wes-Virginië gebore. Hy het vir Hoërskool Morgantown sokker gespeel.

## Musiekloopbaan 
Godwin het leer musiek speel terwyl hy in finansies aan die Universiteit van Wes-Virginia studeer het, waar hy leer kitaar speel en geoefen het om liedjies te skryf. Hy beskryf sy musiekstyl as geïnspireer deur "...kunstenaars soos Kris Kristofferson, Willie Nelson, John Prine, Chris Knight en Ryan Bingham". Sy eerste album, *Seneca,* is in Februarie 2019 vrygestel, en is met positiewe resensies ontvang. Dit word deur Saving Country Music beskryf as "... 'n liefdesbrief aan Wes-Virginië en die bloedlyne waarvandaan hy kom, daardie gevoel van ewige liefde en waardering is iets waarmee almal kan vereenselwig, ongeag die agtergrond van hul eie persoonlike stories."

Sy tweede projek, *How the Mighty Fall,* is in 2021 vrygestel, en is ook positief ontvang, aangesien dit beskryf word as minder outobiografies en meer gefokus op die vertel van ander mense se stories, in kontras met sy vorige plaat.

Godwin het saam met Zach Bryan getoer, en hul het saam gewerk aan Bryan se liedjie “Jamie”, op Bryan se 2022 EP, *Summertime Blues.*

Godwin het 'n regstreekse EP, *Live From the Church*, op 17 Februarie 2023 vrygestel. Die snitlys het omslae van Chris Knight se "The Jealous Kind" en Bryan se "Crooked Teeth" ingesluit, asook lewendige weergawes van verskeie liedjies van *How the Mighty Fall*.

Hy het sy derde vollengte ateljeeprojek, *Family Ties*, op 22 September 2023 vrygestel. Die album is vrygestel onder die Big Loud, wat Godwin vroeg in 2023 onderteken het. *Family Ties* sentreer om Godwin se verhouding met sy familie, en sluit huldeblyke aan baie van sy naasbestaandes in; byvoorbeeld, "Miner Imperfections" eer sy pa, "All Again" is gerig aan sy vrou, Samantha, en "Dance in the Rain" is gerig aan sy dogter. “Cue Country Roads”, die 17de liedjie op die album, eer die Wes-Virginia Universiteit se tradisie om John Denver se “ Take Me Home, Country Roads” te speel ná sportbyeenkomsoorwinnings. "10-38", geskryf deur Godwin, is 'n direkte opvolger van Bruce Springsteen se 1982-liedjie, "State Trooper".

Godwin was te sien op die klankbaan vir *The Hunger Games: The Ballads of Songbirds & Snakes ,* met "Winter's Come and Gone". Die liedjie en film is op 17 November 2023 vrygestel.

## Verwysings 
## Eksterne skakels 
*
Hekkiesloop

duimnael|regs|100 m hekkies vir vroue by die "2010 Memorial Van Damme". Priscilla Lopes-Schliep, Sally Pearson, Lolo Jones en Perdita Felicien
[duimnael|regs|110&nbsp;m hekkies vir mans – Halfeind&nbsp;1 [Olimpiese Somerspele 2008]]
duimnael|regs|Hekkieslopers in 'n draai by die 400&nbsp;m hekkies in Berlyn, 2009
**Hekkiesloop** is 'n dissipline binne atletiek wat behels hardloop op 'n baan waarop hindernisse op gereelde afstande geplaas word, die sogenaamde *hekkies*.

Vroue hardloop 100 en 400 meter as standaard, mans hardloop 110 en 400 meter. Vir al hierdie afstande word 10 hekkies op die baan geplaas. Binneshuise kompetisies sluit 'n 60 meter-hekkiesloop in.

Die 110 meter-hekkies is ook deel van die tienkamp, wat gewoonlik deur mans beoefen word, die 100 meter-hekkies is ook deel van die sewekamp, hierdie dissipline word slegs deur vroue beoefen.

## Geskiedenis 
Hekkieswedlope oor relatief kort afstande word eers in die moderne tyd vir die eerste keer beoefen. Net soos in ruitersport, waar hindernisse vir perde wat uit heinings bestaan, gebruik word, word hekkies in atletiek gebruik.

Hekkieswedlope, soos baie moderne atletiekitems, het in die negentiende eeu in Engeland ontstaan. Die eerste bekende hekkieswedloop is in 1837 by Eton-kollege, Oxford, oor 100 treë gehou. Die hindernisse was heel anders as die huidige hekkies. Die boonste gedeelte het uit takke en riete bestaan, sodat beserings onvermydelik was as die hekkies geraak is. Sedert 1845 is hekkies deel van die sportprogram van Engelse universiteite. Sedert 1864 word hekkies mededingend beoefen, met die hoogte van die hekkies wat 106,7 cm is, geld hierdie hoogte steeds vir die 110 meter hekkies vir mans. In hierdie dissipline is die aanloop tot die eerste hekkie 13,72 meter, die afstand tussen die hekkies is 9,14 meter, en die aanloop na die eindpunt is 14,02 meter. Die ongewone groottes spruit uit die Engelse meetstelsel.

## Toerusting en reëls 
Die hekkie bestaan uit 'n konstruksie van metaalbuise met 'n hoogte-verstelbare U-vormige boonste deel met 'n houtbostaaf wat in swart en wit geverf is. Hulle is 'n maksimum van 1,2 m breed en so gebou dat hulle met 'n krag groter as 3,6 kilogram sal omkantel.

Die tabel hieronder toon hekkieshoogte, die aanloop tot die eerste hekkie en afstand tussen die hekkies vir seniors (20-35 jaar). Vir die jeug en meesters kan beide die hoogte en die afstande tussen hulle verskil. Binnenshuis is die afstand wat gehardloop moet word korter, maar die ander spesifikasies verander nie.

Wanneer 'n atleet die hekkie oorsteek, moet sy/haar voet nie langs die hekkie beweeg nie. Die atleet mag al die hekkies afslaan (maar nie met sy hande nie). Dit is nie teen die regulasies nie. Dit neem egter meer tyd en gooi die deelnemer gewoonlik van stryk af. Die hardloper wat 'n hekkie oorslaan, sy baan verlaat of 'n been verby die hekkie beweeg in plaas van oor dit, sal gediskwalifiseer word.
Pratt & Whitney R-2000 Twin Wasp

Die **Pratt & Whitney R-2000 Twin Wasp** is 'n Amerikaanse lugverkoelde sterenjin wat in 1942 ontwikkel is om militêre vliegtuie aan te dryf. Dit is deel van die Pratt & Whitney Wasp reeks stervliegtuigenjins.

## Ontwerp en Ontwikkeling 
Die R-2000 was 'n vergrote weergawe van die Pratt & Whitney R-1830 Twin Wasp met die fokus op kostevermindering en goeie brandstofdoeltreffendheid. Die boor van die enjin is vergroot van 140 mm tot 146 mm terwyl dit sy 140 mm slag behou het. Die verplasing van die enjin was dus nou 32,8 L. Daar was egter 'n paar veranderinge aan die enjin, die magnetos was aan die voorkant geïnstalleer, normale laers vir die krukas eerder as rollaers en 87 oktaan brandstof is gebruik. Die rede vir laasgenoemde was dit daar 'n vrees was dat daar 'n tekort aan 100 oktaan brandstof gedurende die Tweede Wêreldoorlog kan wees, dit was egter ongegrond. Die R-2000 het 1&nbsp;300 pk @ 2&nbsp;700 opm verskaf, 1&nbsp;350 pk met 100 oktaan en 1&nbsp;450 pk @ 2&nbsp;800 opm met 100/130-oktaan brandstof.

## Gebruikers 
* Aviation Traders Carvair
* Douglas C-54 Skymaster 
* Douglas DC-4
* Douglas Hyper DC-3
* de Havilland Canada DHC-4 Caribou
* Vought XF5U

## Bronnelys 
* Gunston, Bill. *World Encyclopedia of Aero Engines: From the Pioneers to the Present Day*. 5th edition, Stroud, UK: Sutton, 2006.
* White, Graham. *Allied Aircraft Piston Engines of World War II: History and Development of Frontline Aircraft Piston Engines Produced by Great Britain and the United States During World War II*. Warrendale, Pennsylvania: SAE International, 1995.
Florent Caelen

**Florent Caelen** (* 1 Maart 1989) is 'n Belgiese langafstandatleet. Hy het aan die maraton by die Olimpiese Somerspele van 2016 deelgeneem.

## Verwysings
Louise Carton

**Louise Carton** (* 16 April 1994) is 'n Belgiese atleet wat in langafstand-landloopitems spesialiseer. Sy het aan die Olimpiese Somerspele van 2016 deelgeneem.

## Verwysings
Sonja Castelein

**Sonja Castelein** (* 10 Junie 1954) is 'n uitgetrede Belgiese atleet. Sy het aan die Olimpiese Somerspele van 1976 deelgeneem.

## Verwysings
Julien Van Campenhout

**Julien Van Campenhout** (* 20 Februarie 1898 – † 26 Augustus 1933) was 'n Belgiese langafstandatleet. Hy het aan die 5000 meter vir mans by die Olimpiese Somerspele van 1920 en 1924 deelgeneem.

## Verwysings
Lasiosiphon pedunculatus

***Lasiosiphon pedunculatus*** is 'n struik wat deel is van die Thymelaeaceae familie. Die spesie is endemies aan Suid-Afrika en kom in die Wes-Kaap op die Knersvlakte, noord van Vredendal, voor. Die plant het 'n voorkomsgebied van 25 km² en daar is twee subpopulasies bekend. Die spesie word bedreig deur oorbeweiding.

## Bronnelys 
* REDLIST Sanbi
* Plants of the World
Jötunn

'n ***Jötunn*** (meervoud: *jotnar*; ook ***jotun*** of ***jǫtunn***) is 'n soort wese in die Germaanse mitologie. In die Noorse mitologie word hulle dikwels gestel teenoor gode (die Ase en Wane) en ander niemenslike figure, soos dwerge en elwe, hoewel die groepe nie wedersyds eksklusief is nie. 'n *Jötunn* word ook ander name genoem, soos ***risi***, ***þurs*** (of *thurs*) en ***troll*** indien manlik, en ***gýgr*** of ***tröllkona*** indien vroulik. *Jötnar* kom gewoonlik voor op die grense van die gode en mense.

Die *jötnar* kom dikwels in Oudnoorse rekords voor, asook in die Oudengelse epiese gedig *Beowulf* (as *eotenas*). Die gebruik van die terme is dinamies, en die algemene neiging is dat hulle as negatiewer en minder indrukwekkend uitgebeeld is namate die Christendom invloedryker geword het. Hoewel die woord soms as "reus" vertaal word, beskou sommige geleerdes dit as problematies omdat *jötnar* nie noodwendig merkbaar groot is nie.

## Verwysings
## Skakels
Hanne Claes

**Hanne Claes** (* 4 Augustus 1991) is 'n Belgiese naelloopatleet wat eers in die 200 meter en later in die 400 meter hekkies spesialiseer. Sy het aan die Olimpiese Somerspele van 2020 in Tokio
 en die Olimpiese Somerspele van 2024 in Parys deelgeneem.

## Verwysings
Henricus Cockuyt

**Henricus Cockuyt** (* 14 Julie 1903 – † 3 Desember 1993) was 'n Belgiese naelloopatleet. Hy het aan die 100 meter vir mans by die Olimpiese Somerspele van 1924 deelgeneem.

## Verwysings
Matriek Wiskunde (CAPS)

**Matriek Wiskunde (CAPS)**, is die Wiskunde-vakkurrikulum wat deur staatshoërskole in Suid-Afrika gevolg word. Die kurrikulum kulmineer in twee eksamenvraestelle wat aan die einde van die Matriekjaar geskryf moet word.

## Uitleg van vraestelle 
## Kognitiewe vlakke 
## Terminologie wat begin met A, B, C, D, E 
Die volgende tegniese terminologie kan in die kurrikulum verwag word:
* abis
* afgeleide
* afhanklike veranderlike
* afmeting
* afsnit
* afwyking
* aksioma
* algebra
* annuïteit
* as
* asimptoot
* beheerveranderlike
* belasting
* binoom/ tweeterm
* boskrif
* breedte
* breuk
* definisie-versameling
* deler
* diagonaal
* diameter
* diskriminant
* eenheid
* eksponent
* ekstrapolasie
* element
* enkelvoudige rente
* eweredigheid

## Terminologie wat begin met F, G, H, I, J 
* fakulteit
* formule
* frekwensie
* funksie
* gelykbenig
* gemiddeld
* gradiënt
* grafiek
* grafika
* grondtal
* heelgetal
* helling
* hiperbool
* histogram
* hoek
* homologies
* imaginêre getalle
* inflasie
* interval
* inverse funksie
* irrasionale getal

## Terminologie wat begin met K, L, M, N, O 
* kans 
* koëffisiënt
* koers
* komplement
* konstante
* kontrole
* kwosiënt
* koord
* koördinaat
* korrelasie
* kwadraat
* kwantiteit
* kwartiel
* kwosiënt
* logaritme
* mediaan
* model
* modus
* natuurlike getalle
* normaal
* omtrek
* onafhanklike veranderlike
* ongelykheid
* oorsprong
* oplossing
* oppervlakte
* ordinaat

## Terminologie wat begin met P, Q, R, S, T 
* parallelogram
* parameter
* pentagoon
* periode
* permutasie
* persentiel
* pi
* piramide
* plan
* poliëder
* poligoon
* polinoom
* populasie
* priemgetal
* produk
* projek
* raaklyn
* radius
* rasionale getal
* reële getal
* reghoek
* regte hoek
* rekening (calculus)
* rente
* res
* resiprook
* rombus
* saamgestelde rente
* sfeer
* silinder
* skaal
* skuinssy
* snyding
* som
* statistiek
* stelling
* stelling van Pythagoras
* straal
* subtotaal
* syfer
* telgetal
* teller
* telling
* tendens
* teorie
* toppunt
* trapesium
* trigonometrie

## Terminologie wat begin met U, V, W 
* uitdrukking
* uitskieter
* venndiagroam
* veranderlike
* verhouding
* verskil
* verspreiding
* vervanging
* vierhoek
* vierkant
* vlak
* voetskrif
* volume
* vooroordeel
* waardeversameling
* waarskynlikheid
* wet
* wortelvorm

## Verwysings
DC Comics

**DC Comics, Inc.** (later eenvoudig bekend as **DC**) is die uitgewery van Amerikaanse strokiesboeke en die vlagskipeenheid van DC Entertainment, 'n dogtersmaatskappy van Warner Bros. Discovery. DC staan vir "Detective Comics", 'n Amerikaanse strokiesboekreeks wat in 1937 die eerste keer gepubliseer is. 

## Beskrywing
thumb|links|120px|Die stigter van DC Comics, Malcolm Wheeler-Nicholson.
DC Comics is een van die grootste en oudste Amerikaanse strokiesboekmaatskappye. Hulle eerste strokiesboek is in 1937 gepubliseer. Die meeste van sy publikasies speel in die DC Universe af en bevat talle kultureel ikoniese helde, soos Superman, Batman, Wonder Woman, Green Lantern, Flash en Aquaman; sowel as beroemde fiktiewe spanne soos The Endless, Justice League, Teen Titans en Suicide Squad. Die universe bevat ook 'n verskeidenheid bekende superskurke, soos Joker, Lex Luthor, Deathstroke, Reverse-Flash en Darkseid.

Die maatskappy het ook materiaal gepubliseer wat nie in die DC Universe afspeel nie, soos *Watchmen*, *V for Vendetta*, *Fables* en baie titels onder die alternatiewe name Vertigo en nou DC Black Label.

DC Comics en sy langdurige groot mededinger Marvel Comics (wat in 2009 aangeskaf is deur The Walt Disney Company, Warner Bros. Discovery se belangrikste mededinger) gee saam sowat 70% van die Amerikaanse strokiesboeke uit (2017). Dit sluit egter nie grafiese romans in nie. 

Met die verkope van alle boeke ingesluit, is DC die grootste uitgewery naas Viz Media, en Marvel is derde.

## Verwysings
## Skakels
Antidesma vogelianum

***Antidesma vogelianum*** is 'n struik of 'n boom wat deel is van die Phyllanthaceae familie. Die spesie is inheems aan Angola, Demokratiese Republiek die Kongo, Gaboen, Gof van Guinee-eilande, Kameroen, Kenia, Malawi, Mosambiek, Nigerië, Republiek die Kongo, Sentraal-Afrikaanse Republiek, Soedan, Tanzanië, Uganda, Zambië en Zimbabwe.

## Galery 

Antidesma vogelianum 1DS-II 3031.jpg
Antidesma vogelianum 1DS-II 3032.jpg
Antidesma vogelianum 1DS-II 3512.jpg
Antidesma vogelianum 1DS-II 3034.jpg

## Bronnelys 
* Plants of the World
Lasiosiphon polycephalus

Die **besembossie** (*Lasiosiphon polycephalus*) is 'n struik wat deel is van die Thymelaeaceae familie. Die spesie is inheems aan Botswana, Namibië en Suid-Afrika waar dit in die Noord-Kaap, Noordwes, Oos-Kaap, Vrystaat en die Wes-Kaap voorkom. Dit staan ook as die *januariebos*, *perdebossie* en *waaibossie* bekend.

## Bronnelys 
* REDLIST Sanbi
* Plants of the World
Lasiosiphon rigidus

***Lasiosiphon rigidus*** is 'n struik wat deel is van die Thymelaeaceae familie. Die spesie is endemies aan Suid-Afrika en kom in die Noord-Kaap en die Wes-Kaap, in die Sukkulente Karoo, voor. Dit word tussen Calvinia en Matjiesfontein gevind. Die plant het 'n voorkomsgebied van 4834 km² en daar is tans elf subpopulasies bekend.

## Bronnelys 
* REDLIST Sanbi
* Plants of the World
Philippe Coenjaerts

**Philippe Coenjaerts** (* 18 April 1903, *sterfdatum onbekend*) was 'n Belgiese atleet. Hy het aan die Olimpiese Somerspele van 1928 deelgeneem.

## Verwysings
Antidesma madagascariense

***Antidesma madagascariense*** is 'n struik of 'n boom wat deel is van die Phyllanthaceae familie. Die spesie is inheems aan die Comore-eilande, Madagaskar, Mauritius en Réunion.

## Infraspesies 
Die spesie het twee infraspesies:
* *Antidesma madagascariense var. hildebrandtii* (Pax & K.Hoffm.) Petra Hoffm.
* *Antidesma madagascariense var. madagascariense*

## Bronnelys 
* Plants of the World
Véronique Collard

**Véronique Collard** (* 9 Junie 1963) is 'n uitgetrede Belgiese atleet. Sy het aan die Olimpiese Somerspele van 1992 deelgeneem.

## Verwysings
Hendrik Lorentz

duimnael|Hendrik Antoon Lorentz
**Hendrik Antoon Lorentz** (Arnhem, 18 Julie 1853 – Haarlem, 4 Februarie 1928) was een van Nederland se grootste fisici en wenner van die 1902 Nobelprys vir Fisika.

Hy het saam met Pieter Zeeman die Nobelprys ontvang vir hul navorsing oor die invloed van magnetisme op spektrale lyne: die Zeeman-effek. Lorentz het hoofsaaklik teoretiese navorsing gedoen oor die elektromagnetiese eienskappe van materie: sy elektronteorie. Hy het veronderstel dat die grootte van voorwerpe deur hul spoed (die Lorentz-sametrekking) sowel as hul massa beïnvloed word. Hy het ook aangeneem dat die spoed van lig die hoogste moontlike spoed is. Sodoende het hy die grondslag gelê vir Albert Einstein se spesiale relatiwiteitsteorie. Lorentz was die *doyen* van fisici in sy tyd: Einstein het na hom opgekyk. Die Lorentz-krag op 'n stroomdraende draad of geleier in 'n magneetveld is na hom vernoem, asook die Lorentz-transformasie uit spesiale relatiwiteit, die Lorentz-Lorenz-vergelyking vir die brekingsindeks en die Lorentz-verspreiding in statistiek.

## Verwysings
Tom Compernolle

**Tom Compernolle** (* 13 November 1975, Brugge – † 16 Junie 2008) was 'n Belgiese atleet. Hy het aan die 5000 meter vir mans by die Olimpiese Somerspele van 2004 deelgeneem.

Hy sterf op 16 Junie 2008 in 'n militêre vragmotorbotsing in Aartrijke, België.

## Verwysings
Ginnungagap

In die Noorse mitologie is **Ginnungagap** (Oudnoors vir "gapende afgrond", "wye leemte") die magiese oerleegte wat genoem word in drie gedigte in die *Poëtiese Edda* en die *Gylfaginning*, die teks oor die Noorse kosmogonie.

## Etimologie
*Ginnunga-* word gewoonlik vertolk as 'n afleiding van 'n werkwoord wat "gaap" beteken, maar geen so 'n woord bestaan in Oudnoors nie buiten in vers 3 van die gedig "Völuspá" uit die Poëtiese Edda: "*gap var ginnunga*", wat 'n woordspeling kan wees.

## Skepping
Ginnungagap is die oerleemte in die Noorse skeppingsmite. 

In die *Völuspá*, vertel 'n bonatuurlik langlewende siener, of *völva*, wat deur jötnar grootgemaak is, die verhaal van hoe Odin en sy twee broers die wêreld uit Ginnungagap geskep het.

## Verwysings
## Skakels
Sieneres (Germaans)

[thumb|140px|'n Beeld van die Germaanse sieneres Veleda, 1844 ([Jardin du Luxembourg, Parys).]]

'n **Sieneres** is in die Germaanse heidendom 'n vrou wat glo die vermoë het om die toekoms te voorspel en toorkuns te beoefen. Hulle word ook ander name genoem, soos profetes, wyse vrou, heks of priesteres, in vroeë bronne sowel as moderne geskrifte. In die Noorse mitologie word 'n sieneres gewoonlik 'n ***völva*** of ***vala*** genoem.

Sieneresse is deel van die sjamaanse tradisies van Europa voor die Christendom, en hulle het 'n outoritêre posisie beklee in die Germaanse gemeenskap. Hulle word so vroeg as die Romeinse tydperk genoem toe hulle byvoorbeeld soms gewapende weerstand teen Romeinse heerskappy gelei en as gesante na Rome gedien het. 

Ná die Romeinse tydperk kom sieneresse voor in rekords van die Noord-Germaanse volk, waar hulle 'n herhaalde motief in die Noorse mitologie is. Beide die klassieke en Noorse weergawes dui daarop dat hulle toorstaffies gebruik het en op verhoogde platforms gesit het tydens séances.

Die naam van verskeie Germaanse sieneresse kom in Romeinse en Griekse letterkundige rekords voor, insluitende Albruna, Veleda, Ganna en, op 'n argeologiese vonds, Waluburg. In die Noorse mitologie word verskeie sieneresse genoem, van wie sommige by name, insluitende Heimlaug völva, Þorbjörg lítilvölva, Þordís spákona en Þuríðr Sundafyllir. In die Noord-Germaanse godsdiens het die godin Freyja 'n besonderse verbintenis met sieneresse gehad. Daar is aaanduidings dat die Wikingprinses en heilige van Kiëf-Roes Olga een van hulle was: Sy het as 'n "priesteres van Freyja" gedien onder die Skandinawiese elite in Kiëf-Roes voordat hulle gekersten is.

Argeoloë het verskeie grafte geïdentifiseer wat lyk of dit die oorblyfsels is van dié van Skandinawiese sieneresse. Hulle bevat voorwerpe soos staffies, sade met hallusinogeniese en geslagsprikkelende eienskappe en verskeie voorwerpe wat op hoë status dui.

Die gemeenskap se oortuigings oor die praktyke en vermoëns van sieneresse sou bygedra het tot die ontwikkeling van die Europese begrip van "hekse", want hulle praktyke het ná die Christendom bly voortbestaan.

## Verwysings
## Skakels